stanford-oval/wikipedia huggingface dataset:
สมเด็จพระเจ้าเอ็ดเวิร์ดที่ 7 แห่งสหราชอาณาจักร
ชีวิตในวัยเยาว์

สมเด็จพระเจ้าเอ็ดเวิร์ดที่ 7 เสด็จพระราชสมภพเมื่อเวลา 10 นาฬิกา 18 นาที ของวันที่ 9 พฤศจิกายน ค.ศ. 1841 ณ พระราชวังบักกิงแฮม กรุงลอนดอน พระราชมารดาคือสมเด็จพระราชินีนาถวิกตอเรีย พระธิดาพระองค์เดียวในเจ้าชายเอ็ดเวิร์ด ดยุกแห่งเคนต์และสแตรธเอิร์น ส่วนพระราชบิดาคือเจ้าชายอัลเบิร์ต พระราชสวามี พระญาติชั้นที่หนึ่งและพระราชสวามีในสมเด็จพระราชินีนาถวิกตอเรีย พระองค์ทรงได้รับการขนานพระนาม อัลเบิร์ต เอ็ดเวิร์ด (ตามพระราชบิดาและพระราชอัยกา) เมื่อวันที่ 25 มกราคม ค.ศ. 1842 ณ เซนต์จอร์จส์แชเปิล ปราสาทวินด์เซอร์ โดยมีพ่อและแม่ทูนหัวคือ พระเจ้าฟรีดริช วิลเฮ็ล์มที่ 4 แห่งปรัสเซีย เจ้าชายอดอลฟัส ดยุกแห่งแคมบริดจ์ พระเจ้าแฟร์นันโดที่ 2 แห่งโปรตุเกส ดัชเชสมารีแห่งเวือร์ทเทิมแบร์ค และเจ้าหญิงโซเฟียแห่งบริเตนใหญ่ พระองค์ทรงเป็นรู้จักในพระนามเรียกเล่น "เบอร์ตี้" ตลอดพระชนม์ชีพ
ในฐานะพระราชโอรสองค์ใหญ่ของพระประมุขแห่งอังกฤษ พระองค์ได้ทรงดำรงพระอิสริยยศเป็นดยุกแห่งคอร์นวอลล์ ดยุกแห่งโรธเซย์ เอิร์คแห่งแคร์ริก บารอนเร็นฟรูว์ ลอร์ดแห่งไอเอิลส์ และเจ้าชายและจอมทัพแห่งสกอตแลนด์ โดยอัติโนมัติตั้งแต่แรกประสูติ ในฐานะพระโอรสในเจ้าชายอัลเบิร์ต พระองค์ยังทรงดำรงพระอิสริยยศเป็น เจ้าชายแห่งซัคเซิน-โคบวร์คและโกทา และ ดยุกแห่งแซ็กโซนีอีกด้วย สมเด็จพระราชินีนาถวิกตอเรียทรงเฉลิมพระอิสริยยศพระโอรสของพระองค์ให้เป็นเจ้าชายแห่งเวลส์และเอิร์ลแห่งเชสเตอร์เมื่อวันที่ 8 ธันวาคม ค.ศ. 1841 พระองค์ทรงได้รับการเฉลิมพระอิสริยยศเป็น เอิร์ลแห่งดับลิน เมื่อในวันที่ 17 มกราคม ค.ศ. 1857 และรับพระราชทานเครื่องราชอิสริยาภรณ์การ์เตอร์ชั้นที่ 1 เมื่อวันที่ 9 พฤศจิกายน ค.ศ. 1858 และเครื่องราชอิสริยาภรณ์ธิสเทิลชั้นที่ 1 เมื่อวันที่ 24 พฤษภาคม ค.ศ. 1867 เมื่อปี ค.ศ. 1863 พระองค์ทรงสละสิทธิในการสืบราชสมบัติของดัชชีซัคเซิน-โคบวร์คและโกทาให้กับเจ้าชายอัลเฟรด ดยุกแห่งซัคเซิน-โคบวร์คและโกทา พระอนุชา
พระเกียรติยศ

| ธรรมเนียมพระยศของ สมเด็จพระเจ้าเอ็ดเวิร์ดที่ 7 |
| --- | --- |
ตราประจำพระอิสริยยศ
ตราประจำพระองค์
การทูล: ฮิสมาเจสตี (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: ยัวร์มาเจสตี (พระพุทธเจ้าข้า/เพคะ)
9 พฤศจิกายน - 8 ธันวาคม ค.ศ. 1841 : HRH เจ้าชายอัลเบิร์ต เอ็ดเวิร์ด ดยุกแห่งคอร์นวอลล์ (His Royal Highness The Duke of Cornwall)
ในประเทศสกอตแลนด์:  HRH เจ้าชายอัลเบิร์ต เอ็ดเวิร์ด ดยุกแห่งรอธซี (His Royal Highness The Duke of Rothesay)
8 ธันวาคม ค.ศ. 1841 – 22 มกราคม ค.ศ. 1901 : HRH เจ้าชายอัลเบิร์ต เอ็ดเวิร์ด เจ้าชายแห่งเวลส์ (His Royal Highness The Prince of Wales)
10 กันยายน ค.ศ. 1849 – 22 มกราคม ค.ศ. 1901: HRH เจ้าชายอัลเบิร์ต เอ็ดเวิร์ด เอิร์ลแห่งดับลิน (His Royal Highness The Earl of Dublin)
22 มกราคม ค.ศ. 1901 – 6 พฤษภาคม ค.ศ. 1910 : สมเด็จพระราชาธิบดีเเห่งสหราชอาณาจักร (His Majesty The King of the United Kingdom)
ในบริติชอินเดีย: สมเด็จพระจักรพรรดิแห่งอินเดีย (His Imperial Majesty The King-Emperor)
|  |
| --- | --- | --- |
| ตราอาร์มในตำแหน่งเจ้าชายแห่งเวลส์ (1841–1901) | ตราอาร์มในตำแหน่งกษัตริย์สหราชอาณาจักร (ไม่รวมสกอตแลนด์) | ตราอาร์มในตำแหน่งกษัตริย์สกอตแลนด์ |
เซ็นทรัล รีเทล คอร์ปอเรชั่น

| --- | --- |

ประเภท: บริษัทมหาชน SET:CRC
อุตสาหกรรม: ค้าปลีก
ก่อตั้ง: 23 กรกฎาคม พ.ศ. 2533
ผู้ก่อตั้ง: เตียง จิราธิวัฒน์
สำนักงานใหญ่: เลขที่ 22 ซอยสมคิด ถนนเพลินจิต แขวงลุมพินี เขตปทุมวัน กรุงเทพมหานคร
ผลิตภัณฑ์: ศูนย์การค้า ร้านอาหาร
รายได้: 195,654 ล้านบาท (ณ 31 ธันวาคม 2564)
ส่วนของผู้ถือหุ้น: 6,031,000,000 หุ้น
บริษัทในเครือ: บจ. สรรพสินค้าเซ็นทรัล บมจ. โรบินสัน บจ. เซ็นทรัล ฟู้ด รีเทล บจ. เซ็นทรัล แฟมิลี่มาร์ท บจ. เซ็นทรัลมาร์เก็ตติ้ง บจ. ซีอาร์ซี ไทวัสดุ บมจ. ซีโอแอล บจ. เซ็นทรัล เวียดนาม
เว็บไซต์: เว็บไซต์เซ็นทรัล รีเทล คอร์ปอเรชั่น
บริษัท เซ็นทรัล รีเทล คอร์ปอเรชั่น จำกัด (มหาชน) (ย่อ: CRC) เป็นบริษัทธุรกิจค้าปลีกในประเทศไทย ประเทศเวียดนาม และประเทศอิตาลี ภายใต้กลุ่มเซ็นทรัล  โดยเป็นบริษัทที่ก่อตั้งขึ้นเพื่อปรับโครงสร้างการบริหาร และจัดการบริหารภายในเพื่อรองรับการเข้าตลาดทุนใน พ.ศ. 2563 อันมีผลให้ห้างสรรพสินค้าเซ็นทรัลสิ้นสุดความเป็นธุรกิจครอบครัว และยังทำให้ห้างสรรพสินค้าโรบินสัน สิ้นสุดการเป็นบริษัทมหาชน
ประวัติ

ดูเพิ่ม: กลุ่มเซ็นทรัล
บริษัท เซ็นทรัลเทรดดิ้ง หรือชื่อการค้า ห้างเซ็นทรัล ก่อตั้งในปี พ.ศ. 2490 โดย เตียง จิราธิวัฒน์ (นี่เตียง แซ่เจ็ง) และ สัมฤทธิ์ จิราธิวัฒน์ (ฮกเส่ง แซ่เจ็ง) บุตรชายคนโต เป็นร้านค้าตึกแถวครึ่งตึกครึ่งไม้ 2 ชั้นขนาด 1 คูหา ปากตรอกกัปตันบุช ย่านสี่พระยา จำหน่ายหนังสือ รวมทั้ง เสื้อผ้าสำเร็จรูป รองเท้า และ เครื่องสำอาง ทั้งสินค้าในประเทศและสินค้านำเข้าจากต่างประเทศเป็นหลัก โดยเซ็นทรัล เป็นกิจการใหม่ ที่สานต่อจากกิจการร้านชำ เข่งเซ่งหลี ย่านบางขุนเทียน ของเตียง
จากนั้นใน พ.ศ. 2499 เตียง ได้ร่วมทุนกับบุตรชายทั้งสามคน อันได้แก่ สัมฤทธิ์, วันชัย และ สุทธิพร เปิดทำการห้างสรรพสินค้าเต็มรูปแบบที่ย่านวังบูรพา อันเป็นจุดเริ่มต้นของการขยายสาขาอย่างรวดเร็ว ห้างเซ็นทรัลจึงได้จัดตั้ง เซ็นทรัล รีเทล คอร์ปอเรชั่น ขึ้นใน พ.ศ. 2533 เพื่อเป็นบริษัทสำหรับดูแลภาพรวมในกลุ่มธุรกิจค้าปลีกและเปิดให้บริการห้างสรรพสินค้าเซน (ปัจจุบันคือห้างสรรพสินค้าเซ็นทรัล แอท เซ็นทรัลเวิลด์) ต่อมาใน พ.ศ. 2538 บริษัทฯได้เข้าซื้อหุ้นส่วนใหญ่ในห้างสรรพสินค้าโรบินสัน และในปีต่อมาได้เปิด ท็อปส์ ซูเปอร์มาร์เก็ตแห่งแรก และออฟฟิศดีโป ประเดิมสาขาในอาคารสำนักงาน เช่น สาขายูไนเต็ดเซ็นเตอร์ สีลม และในปี พ.ศ. 2540 ได้เปิดร้านขายสินค้าเฉพาะทางได้แก่ เพาเวอร์บาย และซูเปอร์สปอร์ต ในปี พ.ศ. 2544 ได้เปิดร้านขายเครื่องเขียน ได้แก่ บีทูเอส สาขาแรกในห้างฯย่านบางนา กทม. คือ เซ็นทรัลพลาซา บางนา ต่อมาใน ปี พ.ศ. 2545 บีทูเอสเปิดสาขาในห้างฯต่างจังหวัดแห่งที่ 2 คือ สาขาโรบินสัน ศรีราชา  นอกจากนี้ยังได้มีการเปิด ไทวัสดุแห่งแรกและเปิดโรบินสัน ไลฟ์สไตล์ เซ็นเตอร์ในปี พ.ศ. 2553 บริษัทฯได้เข้าซื้อกิจการรีนาเชนเต ในประเทศอิตาลีในปี พ.ศ. 2554 และได้เข้าร่วมลงทุนใน แฟมิลี่มาร์ท ในประเทศไทยในปีถัดมา
ต่อมาใน พ.ศ. 2558 ได้มีการเข้าร่วมลงทุนในกิจการเหงียนคิม และลานชี มาร์ทในประเทศเวียดนาม ซึ่งในปีเดียวกันภายใต้การบริหารของทายาทจิราธิวัฒน์รุ่นที่สามอย่าง ทศ จิราธิวัฒน์ ได้มีการจัดระเบียบและจัดกลุ่มธุรกิจภายในบริษัทใหม่ทั้งหมด ส่งผลให้ทางกลุ่มลดความสำคัญของ เซ็นทรัล รีเทล ลง เหลือเพียงบริษัทโฮลดิ้งในการถือหุ้นโรบินสันเท่านั้น อย่างไรก็ตามด้วยสภาวะทางเศรษฐกิจที่เปลี่ยนไป ประกอบกับการสร้างความน่าเชื่อถือในตลาดทุนระดับนานาชาติ กลุ่มเซ็นทรัล ได้ตัดสินใจปรับโครงสร้างใหม่อีกครั้ง โดยฟื้นฟูสภาพของ เซ็นทรัล รีเทล กลับมาใหม่และรวมกลุ่มธุรกิจหลักที่ยังไม่ได้เข้าตลาดหลักทรัพย์ให้อยู่ภายใต้การดูแลของ เซ็นทรัล รีเทล ใน พ.ศ. 2562 ที่ประชุมวิสามัญมีมติอนุมัติการแปรสภาพบริษัทฯ เป็นบริษัทมหาชนจำกัด และเริ่มแผนเข้าสู่ตลาดหลักทรัพย์จากการประกาศซื้อหุ้นของห้างสรรพสินค้าโรบินสัน (ROBINS) ทั้งหมด และรวมผู้ถือหุ้นของทั้งสองบริษัทเข้าเป็นบริษัทเดียวกัน
หุ้น CRC เข้าซื้อขายในตลาดหลักทรัพย์เมื่อวันที่ 20 กุมภาพันธ์ พ.ศ. 2563
ประวัติ > ผู้ถือหุ้นรายใหญ่

ข้อมูล ณ วันที่ 6 มกราคม 2568
| 0 | 1 | 2 | 3 |
| --- | --- | --- | --- |
| ลำดับ | ผู้ถือหุ้นรายใหญ่ | จำนวนหุ้น (หุ้น) | % หุ้น |
| 1 | บริษัท ห้างเซ็นทรัล ดีพาร์ทเมนท์สโตร์ จำกัด | 2,114,284,890 | 35.06 |
| 2 | DEUTSCHE BANK AG SINGAPORE - PWM | 277,963,444 | 4.61 |
| 3 | บริษัท ไทยเอ็นวีดีอาร์ จำกัด | 210,257,286 | 3.49 |
| 4 | สำนักงานประกันสังคม | 110,417,975 | 1.83 |
| 5 | SOUTH EAST ASIA UK (TYPE C) NOMINEES LIMITED | 95,094,266 | 1.58 |
หน่วยธุรกิจ

ภายหลังการปรับโครงสร้างใน พ.ศ. 2562 เซ็นทรัล รีเทล คอร์ปอเรชั่น ประกอบธุรกิจโดยการถือหุ้นในกิจการอื่นกว่า 130 บริษัท และแบ่งประเภทการประกอบธุรกิจออกเป็น 5 ด้าน ดังต่อไปนี้
หน่วยธุรกิจ > กลุ่มแฟชั่น

| ตราสัญลักษณ์ | ลักษณะ | จำนวนสาขา | สาขาเรือธง |
| --- | --- | --- | --- |
| เซ็นทรัล และ โรบินสัน (บริษัท สรรพสินค้าเซ็นทรัล จำกัด) | ตราสัญลักษณ์การค้าหลักของกลุ่มเซ็นทรัล รีเทล นำเสนอสินค้านานาประเภทให้กับกลุ่มลูกค้าที่หลากหลายร่วมการบริการคุณภาพแก่ลูกค้าตามกลุ่มเป้าหมายทั้งเมืองหลักและเมืองรอง ได้รับการจัดอันดับให้เป็นอันดับหนึ่งในด้านจำนวนสาขา พื้นที่ขาย และส่วนแบ่งทางการตลาด | 74 | เซ็นทรัลเวิลด์ / เมกาบางนา (เซ็นทรัล) โรบินสัน ไลฟ์สไตล์ ราชพฤกษ์ (โรบินสัน) เซ็นทรัล ชิดลม (สาขารูปแบบเฉพาะ) |
| ซูเปอร์สปอร์ต (บริษัท ซี อาร์ ซี สปอร์ต จำกัด) | เครือข่ายร้านจำหน่ายสินค้ากีฬาเฉพาะทางขนาดกลาง-ใหญ่ โดยเน้นจำหน่ายสินค้าคุณภาพให้กับลูกค้าทุกกลุ่ม ทุกประเภท | 247 | เซ็นทรัลเวิลด์ |
| เซ็นทรัล มาร์เก็ตติ้ง กรุ๊ป (บริษัท เซ็นทรัล เทรดดิ้ง จำกัด) | เครือข่ายและผู้แทนจำหน่ายสินค้านำเข้าจากต่างประเทศผ่านเคาน์เตอร์จำหน่ายสินค้าในห้างสรรพสินค้าหลายแห่ง รวมถึงร้านค้าแบบเดี่ยว | 229 | - |
| ห้างสรรพสินค้ารินาเชนเต (La Rinascente S.p.A) | ตราสัญลักษณ์การค้าระดับไฮเอนด์ของกลุ่มเซ็นทรัล รีเทล ในประเทศอิตาลี | 9 | รีนาเซนเต กรุงโรม |
หน่วยธุรกิจ > กลุ่มฮาร์ดไลน์

| ตราสัญลักษณ์ | ลักษณะ | จำนวนสาขา | สาขาเรือธง |
| --- | --- | --- | --- |
| ไทวัสดุ บีเอ็นบี โฮม และ โก ว้าว! (บริษัท ซีอาร์ซี ไทวัสดุ จำกัด) | ตราสัญลักษณ์การค้าหลักของกลุ่มเซ็นทรัล รีเทล ซึ่งจำหน่ายสินค้าตกแต่งบ้าน อุปกรณ์ปรับปรุงภายในบ้าน และสินค้าเบ็ดเตล็ด | 65 | บางนา-ตราด (ไทวัสดุ x บีเอ็นบี โฮม) เซ็นทรัล ศรีราชา (โก! ว้าว) |
| เพาเวอร์บาย และ โก! เพาเวอร์ (บริษัท เพาเวอร์บาย จำกัด) | ตราสัญลักษณ์การค้าหลักของกลุ่มเซ็นทรัล รีเทล ซึ่งจำหน่ายสินค้าประเภทเครื่องใช้ไฟฟ้าภายในบ้านสำหรับผู้บริโภค | 130 | เซ็นทรัลเวิลด์ |
| เหงียนคิม (Nguyen Kim Trading Joint Venture) | เครือข่ายร้านจำหน่ายสินค้าประเภทเครื่องใช้ไฟฟ้าและสินค้าอิเลคทรอนิกส์ขนาดกลาง-ใหญ่ในประเทศเวียดนาม | 51 |  |
| ออฟฟิศเมท (บริษัท ออฟฟิศเมท (ไทย) จำกัด) | ประกอบธุรกิจจำหน่ายสินค้าทั้งในรูปแบบการค้าปลีกและค้าส่ง โดยครอบคลุมทั้งอุปกรณ์เครื่องใช้สำนักงานและเฟอร์นิเจอร์ ขายผ่านหน้าร้านสาขาภายใต้ชื่อ "ออฟฟิศเมท" และร้านแฟรนไชส์สะดวกซื้อสำหรับองค์กรภายใต้ชื่อ "ออฟฟิศเมท พลัส" และขายผ่านระบบคอลเซ็นเตอร์ ระบบออนไลน์ ระบบสั่งซื้ออิเล็กทรอนิกส์เฉพาะแต่ละองค์กร (e-Procurement) | 77 | เมกาบางนา (ออฟฟิศเมท) หัวหิน (ออฟฟิศเมท พลัส) |
| บีทูเอส และ ธิงค์สเปซ บีทูเอส (บริษัท บีทูเอส จำกัด) | ประกอบธุรกิจร้านจำหน่ายเครื่องเขียน หนังสือ สื่อบันเทิง เพลง ภาพยนตร์ และสินค้าไลฟ์สไตล์ผ่านหน้าร้านสาขาภายใต้ชื่อ "บีทูเอส" และ "ธิงค์สเปซ บีทูเอส" และขายผ่านระบบออนไลน์ | 143 | เซ็นทรัลเวิลด์ |
| เมพ คอร์ปอเรชั่น (บริษัท เมพ คอร์ปอเรชั่น จำกัด (มหาชน)) | ประกอบธุรกิจร้านจำหน่ายหนังสืออิเลคทรอนิกส์ (E-Book) ผ่านระบบออนไลน์ "เมพ" และ "เดอะวันบุ๊ค" และให้คำปรึกษาเรื่องการจัดทำ E-Book และการจัดหาอุปกรณ์ ซอฟต์แวร์ หรือโปรแกรมที่เกี่ยวข้อง | - |  |
| ออโต้วัน (บริษัท ออโต้วัน จำกัด) | ประกอบธุรกิจศูนย์บริการรถยนต์ ยางและช่วงล่าง ผ่านหน้าร้านสาขาภายใต้ชื่อ "ออโต้วัน" | 9 | - |
หน่วยธุรกิจ > กลุ่มฟู้ด

| ตราสัญลักษณ์ | ลักษณะ | จำนวนสาขา | สาขาเรือธง |
| --- | --- | --- | --- |
| ท็อปส์ (บริษัท เซ็นทรัล ฟู้ด รีเทล จำกัด) | ตราสัญลักษณ์การค้าสินค้าประเภทอุปโภคบริโภค | 471 | เซ็นทรัล ชิดลม |
| โก โฮลเซลล์ (บริษัท เซ็นทรัล ฟู้ด โฮลเซลล์ จำกัด) | เป็นเครือข่ายการค้าสินค้าประเภทขายส่ง จับกลุ่มลูกค้าร้านค้า | 12 | เซ็นทรัล พระราม 2 |
| โก!, มินิโก!, และ ท็อปส์ เวียดนาม (EB Services Company Limited) | เป็นเครือข่ายการค้าสินค้าประเภทไฮเปอร์มาร์เก็ตและซูเปอร์มาร์เก็ตหลักในเวียดนาม | 45 |  |
| ลานชีมาร์ท (Lan Chi Investment and Service Company Limited) | เป็นเครือข่ายไฮเปอร์มาร์เก็ตขนาดเล็กถึงกลางในพื้นที่ชานเมืองและชนบทของประเทศเวียดนามตอนเหนือ | 24 |  |
หน่วยธุรกิจ > กลุ่มพร็อพเพอร์ตี้

| ตราสัญลักษณ์ | ลักษณะ | จำนวนสาขา | สาขาเรือธง |
| --- | --- | --- | --- |
| โรบินสัน ไลฟ์สไตล์ | โรบินสัน ไลฟ์สไตล์ เป็นพลาซ่าที่เน้นกลุ่มลูกค้าในเมืองรอง โดยมีพื้นที่เช่าสำหรับร้านค้าของกลุ่มบริษัทฯ และร้านค้าหรือบริการของบุคคลภายนอก | 24 | ราชพฤกษ์ (ตัดถนนชัยพฤกษ์) |
| โก! มอลล์ | เป็นพลาซ่าขนาดใหญ่ ในประเทศเวียดนาม โดยมีพื้นที่เช่าสำหรับร้านค้าของกลุ่มบริษัทฯ และร้านค้าหรือบริการของบุคคลภายนอก | 40 |  |
หน่วยธุรกิจ > กลุ่มเฮลธ์แอนด์เวลเนส

| ตราสัญลักษณ์ | ลักษณะ | จำนวนสาขา | สาขาเรือธง |
| --- | --- | --- | --- |
| ท็อปส์แคร์ | เป็นร้านขายยาและผลิตภัฑณ์เพื่อสุขภาพ จำหน่ายยาสามัญประจำบ้าน ยาใช้ภายนอก อาหารทางการแพทย์ อุปกรณ์ทางการแพทย์ ฯ | 3 | เซ็นทรัล พระราม 2 |
| ท็อปส์วีต้า | เป็นร้านจำหน่ายวิตามินและอาหารเสริมทั้งในและต่างประเทศ | 6 | เซ็นทรัล บางนา |
| เพ็ทแอนด์มี | เป็นร้านจำหน่ายอุปกรณ์ ของใช้ สุนัข แมว และสัตว์เลี้ยงทุกชนิด | 2 | เซ็นทรัล เวสต์เกต |
ดูเพิ่ม

กลุ่มเซ็นทรัล
เซ็นทรัลพัฒนา
แหล่งข้อมูลอื่น

บริษัท เซ็นทรัล รีเทล คอร์ปอเรชั่น จำกัด (มหาชน)
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์
กบฏวังหลวง

กบฏวังหลวง หรือ กบฏปรีดี พนมยงค์ เกิดขึ้นเมื่อวันที่ 26–27 กุมภาพันธ์ พ.ศ. 2492 เป็นความพยายามยึดอำนาจการปกครองประเทศคืนจากรัฐบาลจอมพล แปลก พิบูลสงคราม หลังรัฐประหารในประเทศไทย พ.ศ. 2490 ปฏิบัติการโดย "ขบวนการประชาธิปไตย 26 กุมภาพันธ์" พันธมิตรทางการเมืองของปรีดี พนมยงค์ นายกรัฐมนตรีไทยคนที่ 7 ซึ่งมีทั้งทหารเรือและอดีตสมาชิกเสรีไทย โดยแม้ขบวนการฯ จะชนะในช่วงแรกและยึดสถานที่สำคัญได้หลายแห่ง แต่สุดท้ายผู้ก่อการเป็นฝ่ายเพลี่ยงพล้ำ ผลดังกล่าวทำให้ปรีดีและพันธมิตรทางการเมืองทั้งหมดของเขาหมดอำนาจลงโดยสิ้นเชิง
เหตุการณ์

ปรีดี พนมยงค์ อดีตนายกรัฐมนตรีที่หมดอำนาจไปหลังรัฐประหารในประเทศไทย พ.ศ. 2490 ได้นำกองกำลังส่วนหนึ่งเล็ดลอดเข้าประเทศมาจากประเทศจีนร่วมกับคณะนายทหารเรือส่วนหนึ่ง เช่น พลเรือตรี ทหาร ขำหิรัญ, พลเรือตรี สังวรณ์ สุวรรณชีพ และอดีตเสรีไทยกลุ่มหนึ่ง เรียกตัวเองว่า "ขบวนการประชาธิปไตย 26 กุมภาพันธ์" นำกำลังยึดพระบรมมหาราชวังและมหาวิทยาลัยธรรมศาสตร์เป็นกองบัญชาการในเวลาประมาณ 16.00 น. เรียกปฏิบัติการนี้ว่า "แผนช้างดำ-ช้างน้ำ" จากนั้นในเวลา 21.00 น. ประกาศถอดถอนรัฐบาลจอมพล แปลก พิบูลสงคราม และนายทหารชั้นผู้ใหญ่หลายนาย และได้ประกาศแต่งตั้งดิเรก ชัยนาม เป็นนายกรัฐมนตรีแทน และแต่งตั้ง พลเรือโท สินธุ์ กมลนาวิน เป็นผู้บัญชาการทหารสูงสุด โดยที่ทั้งสองคนนี้ไม่มีส่วนรู้เห็นอันใดกับการกบฏครั้งนี้
ปรีดีที่หลบหนีออกประเทศไปตั้งแต่ พ.ศ. 2490 แอบเดินทางกลับมาโดยปลอมตัวเป็นทหารเรือและติดหนวดปลอมปะปนเข้ามาพร้อมกับกลุ่มกบฏ แต่มีผู้พบเห็นและจำได้ ส่วนฝ่ายรัฐบาลทราบล่วงหน้าว่าอาจมีเหตุเกิดขึ้นได้ เพราะจอมพลแปลกออกประกาศสถานการณ์ฉุกเฉินไว้ล่วงหน้าก่อนเกิดเหตุ 3 วันและมีพระบรมราชโองการประกาศสถานการณ์ต่อเนื่องจนถึงวันที่ 29 มีนาคม พ.ศ. 2492 รวมทั้งได้มีการฝึกซ้อมรบด้วยกระสุนจริงของทหารบกที่ตำบลทุ่งเชียงราก จังหวัดปทุมธานี ซึ่งมีการขนานนามว่า "การประลองยุทธ์ที่ตำบลทุ่งเชียงราก"
จุดที่มีการปะทะกันระหว่างทหารบกฝ่ายรัฐบาล และทหารเรือฝ่ายกบฏ เช่น ถนนวิทยุ, ถนนพระราม 4, ถนนสาทร, สี่แยกราชประสงค์, ถนนเพชรบุรี, ประตูน้ำ ตลอดจนถึงทางรถไฟสายตะวันออกและสถานีรถไฟมักกะสัน มีการยิงกระสุนข้ามหลังคาบ้านผู้คนในละแวกนั้นไปมาเป็นตับ ๆ เนื่องจากทหารบกฝ่ายรัฐบาลได้ตั้งแนวป้องกันมิให้ทหารเรือฝ่ายกบฏล่วงล้ำเข้ามาในพระนครได้มากกว่านี้ มีผู้ได้บาดเจ็บล้มตายกันทั้ง 2 ฝ่าย มีจำนวนผู้เสียชีวิต 10 ราย เป็นทหารบก 4 นาย, ทหารเรือ 3 นาย และพลเรือนซึ่งเป็นประชาชนที่อาศัยอยู่ในอำเภอพญาไท 3 คน
ในระยะแรก ฝ่ายกบฏเหมือนจะเป็นฝ่ายได้ชัยชนะ เพราะสามารถยึดสถานที่สำคัญและจุดยุทธศาสตร์ไว้ได้หลายจุด แต่ตกค่ำวันนั้นเอง ทหารฝ่ายรัฐบาลก็ตั้งตัวติดและสามารถยึดจุดยุทธศาสตร์กลับคืนมาได้ อีกทั้งกองกำลังทหารเรือฝ่ายสนับสนุนกบฏจากฐานทัพเรือสัตหีบ ซึ่งกำลังหลักได้แก่ นาวิกโยธิน ก็ติดอยู่ที่ท่าน้ำบริเวณคลองด่าน อำเภอบางบ่อ จังหวัดสมุทรปราการ เพราะน้ำลดขอดเกินกว่าปกติ แพขนานยนต์ไม่สามารถที่จะลำเลียงอาวุธและกำลังคนข้ามฟากไปได้ เมื่อน้ำขึ้นก็เป็นเวลาล่วงเข้ากลางคืน กองกำลังทั้งหมดมาถึงพระนครในเวลประมาณ 8.00 น.ของเช้าวันที่ 27 กุมภาพันธ์ ถึงตอนนั้นฝ่ายกบฏก็เพลี่ยงพล้ำต่อรัฐบาลแล้ว ซึ่งตามแผนการนั้นจะต้องยึดจุดยุทธศาสตร์สำคัญ ๆ ไว้ให้ได้ก่อนเวลา 24.00 น. ของคืนวันที่ 26 กุมภาพันธ์
พลตรี สฤษดิ์ ธนะรัชต์ เป็นผู้อำนวยการปราบปราม มีการสู้รบกันในเขตพระนครอย่างหนักหน่วง โดยพลตรีสฤษดิ์เป็นผู้ยิงปืนจากรถถังทำลายประตูวิเศษไชยศรีของพระบรมมหาราชวังพังทลายลง ในเวลาเช้ามืดของวันที่ 27 กุมภาพันธ์  จนในที่สุด เวลาเย็นของวันที่ 27 กุมภาพันธ์ ทั้ง 2 ฝ่ายก็หยุดยิง เมื่อรัฐบาลสามารถควบคุมสถานการณ์ไว้ได้และปราบปรามฝ่ายกบฏได้สำเร็จ โดยผ่านการประสานของ พลเรือตรี หลวงพลสินธวาณัติก์, ปรีดี พนมยงค์ และ ร้อยเอก วัชรชัย ชัยสิทธิเวช รน. ซึ่งเป็นคนสนิทได้หลบหนีออกทางประตูเทวาภิรมย์ ฝั่งติดกับแม่น้ำเจ้าพระยา ด้วยเรือข้ามฟากของ พลเรือโท ผัน นาวาวิจิตร
เหตุการณ์ภายหลัง

หลังเหตุการณ์ครั้งนี้ รัฐบาลแถลงการณ์ว่า "เป็นการเข้าใจผิดกันระหว่างทหารบกและทหารเรือ" และอธิบายว่า "เป็นบุคคลแต่งตัวปลอมเป็นทหารเรือ มาร่วมก่อการจลาจลที่พระบรมมหาราชวัง"
ในส่วนของปรีดีที่หลบหนีไปได้นั้น ท่านผู้หญิงพูนศุข พนมยงค์ ภริยา ได้ขอความช่วยเหลือจากสุธิ โอบอ้อม ปลัดอำเภอพระโขนง ให้ปรีดีหลบซ่อนตัวอยู่ในบ้านร้างหลังหนึ่งซึ่งเป็นเคยฉางเกลือเก่าของบริษัท เกลือไทย เป็นบ้านร้างบนเนื้อที่กว่า 20 ไร่ ติดแม่น้ำเจ้าพระยา ฝั่งธนบุรี บริเวณเชิงสะพานสาทรในปัจจุบัน โดยกบดานอยู่ 5 เดือน และเศร้าโศกเสียใจมากกับเหตุการณ์ครั้งนี้ ถึงขนาดจะยิงตัวตาย เพราะมีผู้เสียชีวิตในเหตุการณ์ แต่ได้ถูกท่านผู้หญิงพูนศุขห้ามไว้ และหลบหนีไปยังประเทศจีน ในวันที่ 6 สิงหาคม ปีเดียวกัน
ซึ่งหลังจากเหตุการณ์กบฏเกิดขึ้นและจบลงได้ไม่นาน ก็ได้มีการสังหารบุคคลสำคัญทางการเมืองลงหลายคน เช่น พลตำรวจเอก บรรจงศักดิ์ ชีพเป็นสุข อดีตผู้บัญชาการตำรวจสันติบาลและพลตรี โผน อินทรทัต ผู้อำนวยการโรงงานยาสูบและอดีตเสรีไทย รวมทั้งการสังหาร 4 อดีตรัฐมนตรีที่ถนนพหลโยธิน กิโลเมตรที่ 14 คือ ทองอินทร์ ภูริพัฒน์, ถวิล อุดล, จำลอง ดาวเรือง และทองเปลว ชลภูมิ ซึ่งเป็นนักการเมืองในสายของปรีดี พนมยงค์ เป็นต้น รัฐบาลได้ยกเลิกสถานการณ์ฉุกเฉินในวันที่ 11 พฤษภาคม พ.ศ. 2492
ดูเพิ่ม

การสวรรคตของรัชกาลที่ 8
รัฐประหารในประเทศไทย พ.ศ. 2490
คดีสังหาร 4 อดีตรัฐมนตรี พ.ศ. 2492
กบฏบวรเดช
กบฏเสนาธิการ
กบฏแมนฮัตตัน
กบฏสันติภาพ
การประท้วงในประเทศไทย พ.ศ. 2563–2564
อะตอมมิค เบ๊ตตี้

| อะตอมมิค เบ๊ตตี้ |
| --- | --- |
อะตอมมิค เบ๊ตตี้
ประเภท: การ์ตูนทีวีแอนิเมชัน
สร้างโดย: Trevor Bentley Mauro Casalese Rob Davies Olaf Miller
แสดงนำ: Tajja Isen Rick Miller Bruce Hunter Len Carlson Colin Fox Patrick McKenna Kristina Nicholl Jayne Eastwood Laurie Elliott Catherine Disher Adrian Truss
ประเทศแหล่งกำเนิด: แคนาดา, ฝรั่งเศส
จำนวนตอน: 104 x 15 นาที หรือ 52 x 30 นาที, กับ 1 ตอนพิเศษวันคริสต์มาส (60 นาที)
การผลิต
ผู้อำนวยการผลิต: Ira Levy Peter Williamson Kevin Gillis Trevor Bentley Steven Hecht Philippe Alessandri Nghia Nguyen (co-executive producer)
ผู้อำนวยการสร้าง: Kevin Gillis Virginie Jallot Rob Davies
ความยาวตอน: ประมาณ 15 นาที หรือ 30 นาที ขึ้นอยู่กับการตลาด
ออกอากาศ
เครือข่าย: TELETOON / TÉLÉTOON 
ออกอากาศ: 6 กันยายน 2004 (ประเทศแคนาดา) , 17 กันยายน 2004 (ประเทศสหรัญอเมริกา) – 29 มกราคม 2008
อะตอมมิค เบ๊ตตี้ (Atomic Betty) หรืออะตอมมิค เบ๊ตตี้:ภารกิจโลก (Atomic Betty: Mission Earth) เป็นการ์ตูนทีวีแอนิเมชันแนวตลกขบขันของประเทศแคนาดา ผลิตโดย Atomic Cartoons, Breakthrough Films & Television, และ Tele Images Kids ออกอากาศทาง TELETOON และ TÉLÉTOON ในประเทศแคนาดา Métropole 6 และ Télétoon ในประเทศฝรั่งเศสและการ์ตูนเน็ทเวิร์ก สำหรับในประเทศสหรัฐอเมริกาและทั่วโลก ช่องการ์ตูนเน็ทเวิร์ก
การ์ตูนเรื่องอะตอมมิค เบ๊ตตี้ เป็นการ์ตูนที่ถูกสร้างโดยใช้ อะโดบี แฟลช ซึ่งทำให้แอนิเมชั่นค่อนข้างแข็งและลงสีแบบเซลเฉด
เรื่องราว

เรื่องราวของอะตอมมิค เบ๊ตตี้ ตัวเอกของเรื่อง เบ๊ตตี้ ในเวลาปกติ เธอก็เป็นเด็กผู้หญิงธรรมดาๆ แต่เธอมีความลับคือเธอเป็นสมาชิกของหน่วยผู้พิทักษ์กาแล็คติค ซึ่งทำหน้าที่ปกป้องจักรวาล ซึ่งในแต่ละตอนเธอมักจะเผชิญหน้ากับปัญหาที่บ้านหรือโรงเรียน จากนั้นก็จะถูกขัดจังหวะและถูกเรียกตัวเพื่อหยุดยั้งเหล่าร้ายหรือแก้ปัญหาในจักรวาล (ซึ่งส่วนมากมักจะเป็นแม็กซิมัส ไอ.คิว.) พร้อมกับผู้ช่วยสองคนของเธอ สปาร์กกี้ และหุ่นยนต์ เอกซ์-ไฟว์ หลังจากนั้นเธอต้องหาทางกลับบ้านและแก้ไขปัญหาที่คั่งค้างไว้
ตัวละคร > ตัวละครเอก

อลิซาเบธ "เบ๊ตตี้" บาร์เร็ตต์/อะตอมมิค เบ๊ตตี้ (Elizabeth "Betty" Barrett/Atomic Betty)  ตัวละครเอกของเรื่อง เป็นเด็กผู้หญิงอายุ 12 ปี เรียนในโรงเรียนมูสจอว์ไฮท์ในประเทศแคนาดา เบ๊ตตี้มีลักษณะออกไปทางทอมบอย เธอเป็นคนเก่งและมีความถนัดในกีฬาหลายๆประเภทและยังเล่นเครื่องดนตรีคีย์บอร์ดและกีตาร์อีกด้วย ในอีกมุมหนึ่งเธอคือผู้พิทักษ์จักรวาล ในชื่ออะตอมมิค เบ๊ตตี้ ซึ่งสังกัดหน่วยพิทักษ์กาแล็คติค ซึ่งเป็นหน่วยป้องกันจักรวาลจากเหล่าร้าย เธอมักจะสวมกำไลที่เป็นสัญลักษณ์ของหน่วยพิทักษ์กาแล็คติค ซึ่งเป็นทั้งอาวุธและเครื่องมือสื่อสาร ซึ่งเมื่อเกิดเหตุร้ายมันจะส่งสัญญาณเตือนออกมา (ซึ่งเธอมักใช้อ้างคนอื่นๆเวลาเกิดเรื่องแบบนี้ว่ากำไลเสีย) นอกจากนั้นเธอยังแอบชอบดีแลนเพื่อนร่วมโรงเรียน ดาวบ้านเกิดของเบ๊ตตี้ (หรือก็คือดาวโลก) ถูกเก็บเป็นความลับสุดยอดที่ไม่มีใครล่วงรู้นอกจากกลุ่มคนที่เกี่ยวกับข้องกับอะตอมมิค เบ๊ตตี้เท่านั้น
สปาร์กกี้ (Sparky)  เป็นหนึ่งในลูกทีมของเบ๊ตตี้ เป็นมนุษย์ต่างดาวที่ออกจะอยู่ไม่สุข ชอบหยอกล้อกับเอกซ์-ไฟว์ และมักเป็นคนชอบกินแทบทุกอย่างที่เป็นอาหาร
เอกซ์-ไฟว์ (X-5)  หุ่นยนต์ธรรมดาสามัญประจำทีมของผู้พิทักษ์กาแล๊คติค มีความรู้มากมายที่สำคัญต่อภารกิจ มีหน้าที่หลักๆในการควบคุมยาน
นายพลเดกิลล์ (Admiral DeGill)  ปลาทองที่เป็นหัวหน้าหน่วยของผู้พิทักษ์กาแล๊คติค เขามักจะเป็นคนมอบหมายภารกิจให้เบ๊ตตี้
โนอาห์ พาร์กเกอร์ (Noah Parker)  เพื่อนสนิทของเบ๊ตตี้ เขาแอบชอบเบ๊ตตี้ มักเป็นคนที่เหยาะแหยะผิดกับเบ๊ตตี้
เพเนโลพี แลง (Penelope Lang)  เป็นคู่กัดของเบ๊ตตี้ มักจะท้าดวลเบ๊ตตี้ในแทบทุกเรื่อง เธอเป็นเด็กรวยจึงมักถูกตามใจเสมอๆ ชอบกัดเบ๊ตตี้เรื่องที่ด้อยกว่าตนเอง มักมีเพื่อนสองคนชื่อ ซาร่าห์ (Sarah) กับ เมแกน (Megan) ตามประกบเสมอๆ
พาโลม่า (Paloma)  เด็กผู้หญิงเชื้อสายละติน ที่เริ่มปรากฏตัวขึ้นมาในฤดูกาลที่สอง เป็นนักเรียนแลกเปลี่ยนที่โรงเรียนของเบ๊ตตี้ เธอสนิทสนมกับเบ๊ตตี้และโนอาห์ เธอมีอุปนิสัยคล้ายคลึงกับเบ๊ตตี้ แต่ในความเป็นจริงเธอเป็นมนุษย์ต่างดาวจากดาวเคราะห์ชาร์บีน่า ซึ่งเธอมีความสามารถในการเปลี่ยนรูปร่างตนเองให้เป็นสิ่งมีชีวิตอะไรก็ได้
แม็กซิมัส ไอ.คิว. (Maximus I.Q.)  เป็นเหล่าร้ายผู้ยิ่งใหญ่ในจักรวาล มักจะมีแผนการณ์ร้ายๆต่างเพื่อหวังสร้างความปั่นป่วนให้จักรวาล เป้าหมายหลักๆของเขาคือการจัดการอะตอมมิค เบ๊ตตี้ และสืบให้ได้ว่าบ้านของเธออยู่ที่ไหน หน้าตาคล้ายๆแมว
มินิมัส พี.ยู. (Minimus P.U.)  เป็นลูกน้องของแม๊กซิมัส เป็นลิงที่มีหน้าสองด้าน ด้านหนึ่งเหยาะแหยะ ด้านหนึ่งเกรี้ยวกราด มักจะทำตามคำสั่งแม๊กซิมัสเสมอๆ
ตัวละคร > ตัวละครรอง > ตัวละครบนโลก

พ่อของเบ๊ตตี้ (คุณบาร์เร็ตต์)  อาชีพเซลล์แมน เป็นคนนิสัยดี
แม่ของเบ๊ตตี้ (คุณนายบาร์เร็ตต์)  แต่งตัวเหมือนกับพวกช่างแต่งผม มักชอบเอาใจเพอร์ชี่
บีทริซโซ่ ย่าของเบ๊ตตี้ เป็นอดีตผู้พิทักษ์กาแล็คติคที่เกษียณแล้ว มักมาช่วยเบ๊ตตี้เมื่อเธอตกอยู่ในเหตุคับขัน
จิมมี่ ปู่ของเบ๊ตตี้ปรากฏตัวในตอน The No-L9
เซอร์ เพอร์เซฟัส (Sir Purrsefus)  หรือ เพอร์ซี่ (Pursy)  แมวพันธุ์วิเชียรมาศที่เลี้ยงในบ้านเบ๊ตตี้ เป็นแมวที่ถูกแม่เอาใจมากเกินไป ชอบแกล้งเบ๊ตตี้และก่อเรื่องยุ่ง
ไคล์ (Kyle)  ลูกพี่ลูกน้องของเบ๊ตตี้ มักชอบสร้างปัญหาให้เบ๊ตตี้เสมอๆ
ดีแลน (Dylan)  หนุ่มฮอตประจำโรงเรียน เป็นคนเก่งและมักเป็นที่หลงใหลของสาวๆในโรงเรียน ดีแลนสนใจนตัวเบ๊ตตี้เล็กน้อย เพราะความสามารถของเธอ
ดันแคน เพน (Duncan Paine)  เป็นเด็กเกเรประจำโรงเรียน แอบชอบเพเนโลพี
คุณปีเตอร์สัน (Mr.Peterson)  ครูใหญ่ประจำโรงเรียน มูส จอว์ ไฮท์
ตัวละคร > ตัวละครรอง > ตัวละครนอกโลก

อะตอมมิค โรเจอร์ (Atomic Roger)  ตัวละครประเภทอีโก้จัด สังกัดหน่วยผู้พิทักษ์กาแล๊คติค ชอบอวดผมสีทองซึ่งเป็นวิก เขามีน้องชายฝาแฝดชื่อดอดจเจอร์ (Dodger) ซึ่งมีผมสีทองจริงๆ ทั้งสองแอบชอบเบ๊ตตี้ ไม่แน่ใจว่าเขาเป็นชาวดาวโลกหรือไม่
สปินด์ลี่ แทม คานูชู (Spindly Tam Kanushu)  เป็นอาจารย์สอนศิลปะป้องกันตัวให้เบ๊ตตี้
ซูเลีย (Zulia)  แม่ของสปาร์กกี้ เป็นแม่ที่ใจดีและรักลูกๆ
บี-วัน (B-1)  ลุงของเอกซ์-ไฟว์ อดีตเคยเป็นหุ่ยนต์ทางการทหาร แต่ปัจจุบันตกรุ่นไปแล้ว เขามักถูกเปรียบเทียบว่าแก่
ผู้การแม็คสลิม (Commander McSlim)  หัวหน้าหน่วยผู้พิทักษ์กาแล็คติค เป็นหัวหน้าหน่วยฝึกซ้อม
ตัวละคร > ตัวละครรอง > เหล่าร้าย

ไอซีเคลีย (Iciclia)  เป็นวายร้ายหญิงผู้ใช้พลังน้ำแข็ง มักเสาะแสวงหาความเยาว์วัยโดยใช้ผล มอนเตโกเบอร์รี่
อินแฟนเตอร์ (Infantor)  เป็นวายร้ายที่มีลักษณะเหมือนเด็ก มักมีหุ่นพี่เลี้ยงคอยช่วยเหลือ ชอบจับผู้อื่นมาเล่นเป็นเกม
นิวเคลีย (Nuclea)  วายร้ายหญิงผู้ที่สามารถดูดกลืนพลังงานมาขยายร่างกายตนเองได้
คาเมเลี่ยน (Chameleon)  เป็นวายร้ายที่สามารถเปลี่ยนรูปร่างตนเองเป็นอะไรก็ได้
ดร.ซีรีบรัล (Dr.Cerebral)  เป็นศาสตราจารย์สติเฟื่อง เป็นคนฉลาดและมักเกี่ยวข้องกับเครื่องจักรทั้งหลาย
พอนตีฟิดอร่า (Pontifidora the Conquistadora)  อดีตคู่หมั้นของนายพลเดกิลล์ ก่อนที่จะถูกจับได้ว่าเป็นอาชญากรและถูกเนรเทศไปดาวเคราะห์เวก้า
รายชื่อตอน

ใน 1 ตอนของอะตอมมิค เบ๊ตตี้ จะประกอบด้วยตอนย่อย 2 ตอน